cyanic-selkie/wikianc huggingface dataset:
சிறீராம் சர்மா
பண்டிட் சிறீராம் சர்மா (Pandit Shriram Sharma Acharya) இந்திய எழுத்தாளரும், இந்திய விடுதலைப் போராட்ட வீரரும் ஆவார். பண்டிட் சிறீராம் சர்மா அகில உலக காயத்திரி குடும்பம் எனும் இந்து அமைப்பை உத்தராகண்டம் மாநிலத்தின் அரித்துவார் நகரத்தில் உள்ள சாந்திகுஞ்ச் பகுதியில் நிறுவியவர். இந்த அமைப்பின் கீழ் அரித்துவாரில் தேவ் சமசுகிருத பல்கலைக்கழகம் உலகம் முழுவதும் 5000 மையங்களில் 150 மில்லியன் உறுப்பினர்கள் உள்ளனர். இந்த அமைப்பின் கீழ் அரித்துவார் நகரத்தில் தேவ் சமசுகிருத பல்கலைக்கழகம் நடத்துகிறது.
மேற்கோள்கள்
17. Shri Pandit Shriram Sharma Acharya: The Life and Teachings of a Spiritual Leader. Prabhu ke dwar (in english). Retrieved 2023-05-08.
பகுப்பு:இந்திய எழுத்தாளர்கள் பகுப்பு:இந்து சமய எழுத்தாளர்கள் பகுப்பு:இந்திய சமுதாய மறுமலர்ச்சியாளர்கள் பகுப்பு:உத்தரப் பிரதேச நபர்கள்
அஸ்மா ஜெகாங்கீர்
அஸ்மா ஜிலானி ஜெகாங்கீர் (Asma Jilani Jahangir, عاصمہ جہانگیر) (பிறப்பு லாகூரில் சனவரி 27, 1952 -  11 பெப்ரவரி, 2018) பாக்கித்தானின் முன்னணி வழக்கறிஞர், உச்ச நீதிமன்ற  வழக்குரைஞர், உச்ச நீதிமன்ற வழக்கறிஞர் குழாம் சங்கத் தலைவர் மற்றும் மனித உரிமைகள் செயற்பாட்டாளர் ஆவார். சமயச் சிறுபான்மையினர் மற்றும் பெண்கள் மீதான உரிமையடக்கலைத் தடுக்கவும் சிறுவர்கள் சுரண்டப்படுவதைத் தடுக்கவும் பாக்கித்தானிலும் உலகளவிலும் செயற்பட்டு வருபவர்.
இவர் ஆகத்து 2004 முதல் சூலை 2010 வரை சமய அல்லது நம்பிக்கை உரிமைக்கான ஐக்கிய நாடுகள் அவையின் சிறப்பு விசாரணையாளராக இருந்துள்ளார். இது முன்னதாக மனித உரிமைகள் ஆணையத்துடன் இணைக்கப்பட்டிருந்தது; தற்போது மனித உரிமைகளுக்கான ஐக்கிய நாடுகள் அமைப்புடன் இணைக்கப்பட்டுள்ளது. மேலும் ஐநாவின் நீதிமன்றப் புறம்பான, விதிக்கட்டில்லாத,உடனடி மரண தண்டனைகளுக்கான சிறப்பு விசாரணையாளராகவும் இருந்துள்ளார். பாக்கித்தானின் மனித உரிமைகள் குழுத் தலைவராகவும் உள்ளார்.
இலங்கையின் வடபகுதியில் விடுதலைப் புலிகளுடனான இறுதி மோதல்களின் போது இடம்பெற்ற மனித உரிமை மீறல்கள் மற்றும் போர்க்குற்றங்கள் தொடர்பில் அமைக்கப்பட்டுள்ள ஐக்கிய நாடுகள் விசாரணைக் குழுவின் ஆலோசகர்களில் ஒருவராக இவர் நியமிக்கப்பட்டுள்ளார்.
தெமர்லோ நகரம்
(இது தெமர்லோ நகரம் தொடர்பான கட்டுரை. தெமர்லோ மாவட்டம் குறித்த கட்டுரைக்கு தெமர்லோ மாவட்டம் என்பதைச் சொடுக்கவும்.)
தெமர்லோ (ஆங்கிலம்: Temerloh; மலாய்: Temerloh; சீனம்: 淡马鲁; ஜாவி: تمرلوه); என்பது மலேசியா, பகாங் மாநிலத்தில் உள்ள ஒரு நகரம். தெமர்லோ மாவட்டத்தின் தலைநகரமும் ஆகும்.
மலேசியாவில் மிகப் பழைமையான நகரங்களில் தெமர்லோ நகரமும் ஒன்றாகும். 19-ஆம் நூற்றாண்டில் கட்டப்பட்ட சில காலனித்துவ கட்டிடங்களும்; கடை வீடுகளும் இன்றும் பழைய வர்லாற்றைப் பறைசாற்றுகின்றன.
தெமர்லோ நகர தீபகற்ப மலேசியாவின் மையம் (ஆங்கிலம்: Centre of Peninsular Malaysia; மலாய்: Titik Tengah Semenanjung Malaysia) என நிரூபிக்கப்பட்டு உள்ளது. லஞ்சாங் கம்போங் பாயா சிப்புட் எனும் இடத்தில் அந்த மையப்புள்ளி அமைந்து உள்ளது.
கோலாலம்பூர் மாநகரில் இருந்து குவாந்தான் - கோலாலம்பூர் நெடுஞ்சாலையில் ஏறக்குறைய 130 கி.மீ. (81 மைல்) தொலைவில் தெமர்லோ நகரம் அமைந்துள்ளது. குவாந்தான் நகருக்கு அடுத்தபடியாக பகாங் மாநிலத்தின் இரண்டாவது பெரிய நகரமாக தெமர்லோ நகரம் விளங்குகிறது.
பொது
பகாங் ஆறு மற்றும் செமந்தான் ஆறு ஆகிய இரு ஆறுகளும் சந்திக்கும் இடத்தில் இந்த தெமர்லோ நகரம் அமைந்துள்ளது. தெமர்லோ நகராண்மைக் கழகத்தின் அதிகார வரம்பிற்குள் உள்ள மெந்தகாப், லஞ்சாங், கோலா கெராவ் மற்றும் கெர்டாவ் இடங்களும் தெமர்லோவின் பகுதிகளாகக் கருதப் படுகின்றன.
தெமர்லோ நகரத்திற்கு கிழக்கில் மாரான் நகரம்; மேற்கில் பெந்தோங் நகரம்; வடக்கில் ஜெராண்டுட் நகரங்கள் உள்ளன.
கிழக்கு கடற்கரை விரைவுச்சாலை
புதிதாக கட்டி முடிக்கப்பட்ட கிழக்கு கடற்கரை விரைவுச்சாலை, கோலாலம்பூர் மற்றும் குவாந்தான் நகரங்களுக்கான பயண நேரத்தைப் பாதியாகக் குறைத்துள்ளது. அத்துடன் தெமர்லோ நகரத்தின் வளர்ச்சியையும் அதிகரிக்கச் செய்துள்ளது.
சொற்பிறப்பியல்
இந்த நகரம் செமந்தான் ஆற்றின் சங்கமத்தில் அமைந்துள்ளதால், ஒரு காலத்தில் கோலா செமந்தான் என்று அழைக்கப்பட்டது. தெமர்லோ என்ற பெயர் பகாங் மலாய்ச் சொல்லான மெரெலோ (Mereloh) எனும் சொல்லில் இருந்து பெறப்பட்டது. மெரெலோ என்றால் தூக்கம் என்று பொருள்.
மற்றொரு நம்பத் தகுந்த கோட்பாடு: தெமர்லோ நகரத்தின் பெயர் தெம்பாட் மெரெலோ (Tempat Mereloh) என்று அழைக்கப்படும் ஒராங் அஸ்லி மக்கள் உறங்கும் இடத்தில் இருந்து பெறப்பட்டது என்று கூறுகிறது.
தெம்பாட் மெரெலோ என்ற வார்த்தை உச்சரிக்கக் கடினமாக இருந்ததால், முன்பு அங்கு குடியேறிய மினாங்கபாவ் (Minangkabau) மக்கள் அதை தெமர்லோ (Temerloh) என்று சுருக்கியதாகவும் சொல்லப்படுகிறது.
காலநிலை
தெமர்லோ நகரத்தின் வெப்பமண்டல மழைக்காடு காலநிலை விவரங்கள். வெப்பமான இரவு பகல்கள். ஆண்டு முழுவதும் வெப்பநிலை சீராக இருக்கும். அக்டோபர் முதல் டிசம்பர் வரையிலான மாதங்களில் மழைப்பொழிவு உச்சமாக இருக்கும்.
மக்கள்தொகையியல்
பின்வருபவை 2010-ஆம் ஆண்டு மலேசிய புள்ளியியல் துறையின் மக்கள் தொகை கணக்கெடுப்பின் புள்ளி விவரங்கள்.
சுற்றுலா
தெமர்லோ பல்வேறு வன வாழ்க்கை அனுபவங்களையும் வழங்குகிறது. குராவ் வனவிலங்கு காப்பகம் இங்குதான் உள்ளது. தெமர்லோ நகரத்தைச் சுற்றியுள்ள காடுகளில் நிறையவே தாவரங்கள்; நிறையவே விலங்கினங்கள்.
கோலா கண்டா யானைகள் பாதுகாப்பு மையம் மற்றும் செலாடாங் இனப்பெருக்க மையம் ஆகியவை இந்த நகர்ப் பகுதியில் தான் உள்ளன.
மேலும் காண்க
பகுப்பு:மலேசிய நகரங்கள் பகுப்பு:பகாங் நகரங்கள் பகுப்பு:பகாங்
சு. நடேசபிள்ளை
சுப்பையா நடேசபிள்ளை (Subaiya Nadesapillai) அல்லது '''சு. நடேசன்' (S. Nadesan'', மே 21, 1895 - சனவரி 15, 1965) இலங்கையின் தமிழ்த் தலைவர்களில் ஒருவரும், அரசியல்வாதியும் ஆவார். இலங்கை அரசாங்க சபை, நாடாளுமன்றம், செனட் சபை ஆகியவற்றில் உறுப்பினராக இருந்தவர்.
வாழ்க்கைக் குறிப்பு
தமிழ்நாடு, நாகப்பட்டணத்தைச் சேர்ந்த சுப்பையா என்பவருக்கும், தஞ்சாவூரைச் சேர்ந்த இலக்கணம் இராமசாமிப்பிள்ளை என்பவரின் மகளுக்கும் தஞ்சாவூரில் பிறந்தவர் நடேசன். இவரின் இயற்பெயர் நாகநாதன். 19 வயதில் பட்டதாரியான நாகநாதன் சட்டம் பயின்று இளமையிலேயே நகராண்மைக்கழக உறுப்பினரானார். முத்துக்கிருஷ்ண பரமஹம்சர் என்பவரிடம் சமயம் பயின்று தரிசனத்திரயம் என்ற நூலையும் எழுதினார்.
சேர் பொன். இராமநாதனும், சேர் பொன். அருணாசலமும் தமிழ்நாடு சென்றிருந்த வேளை அருள்பரானந்த சுவாமிகள் மூலம் இலக்கணம் இராமசாமிப்பிள்ளை குடும்பத்துடன் தொடர்பு ஏற்பட்டு நாகநாதனைப் பற்றி அறிந்தனர். இராமநாதன் நாகநாதனை நடேசன், இங்கே வா என்று அழைத்தாராம். அன்றில் இருந்து அவர் பெயர் நடேசன் ஆகியது. இராமநாதனுடன் 1923 ஆம் ஆண்டில் இலங்கை வந்தார் நடேசன். 1924 ஆம் ஆண்டில் யாழ்ப்பாணம் பரமேசுவராக் கல்லூரியில் ஆசிரியராகி, பின்னர் அதன் அதிபரானார். 1926 ஆம் ஆண்டில் இராமநாதனின் புதல்வி சிவகாமசுந்தரியைத் திருமணம் புரிந்தார்.
அரசியலில்
நடேசன் பிரித்தானிய இலங்கையின் அரசாங்க சபை உறுப்பினராக 1934 முதல் 1947 வரை யாழ்ப்பாணப் பிரதிநிதியாகத் தேர்ந்தெடுக்கப்பட்டார். ஐக்கிய தேசியக் கட்சியின் உறுப்பினராக 1947 தேர்தலில் காங்கேசன்துறை தொகுதியில் போட்டியிட்டு செல்வநாயகத்திடம் தோற்றார். . ஆனாலும், பின்னர் 1952 நாடாளுமன்றத் தேர்தலில் சா. ஜே. வே. செல்வநாயகத்தை எதிர்த்து காங்கேசன்துறை தொகுதியில் போட்டியிட்டு வெற்றி பெற்று 1952 முதல் 1956 வரை சுதந்திர இலங்கையின் அஞ்சல், தந்தி, மற்றும் ஒலிபரப்புத் துறை அமைச்சரானார். இவர் சார்ந்திருந்த ஐக்கிய தேசியக் கட்சி சிங்களம் மட்டும் சட்டத்திற்கு ஆதரவாகச் செயற்பட்டமையினால் அவர் அக்கட்சியில் இருந்து பின்னர் விலகினார். பின்னர் சிறிமாவோ பண்டாரநாயக்காவின் இலங்கை சுதந்திரக் கட்சியின் அரசில் 1960 முதல் இறக்கும் வரை செனட் சபை உறுப்பினராக இருந்தார்.
நூல் இயற்றல்
ஆங்கிலப் பாடல்கள் பலவற்றைத் தமிழில் மொழிபெயர்த்தார். வடமொழியும் நன்கறிந்தவர். வடமொழியில் காளிதாசர் இயற்றிய சகுந்தலை நாடகத்தைத் தழுவி "சகுந்தலை வெண்பா" என்ற காப்பியத்தை எழுதி வெளியிட்டார் நடேசபிள்ளை. 343 செய்யுள்களில் இது அமைந்துள்ளது. இது அவர் 1934 ஆம் ஆண்டில் கலாநிலைய வெளியீடான ஞாயிறு என்னும் முத்திங்கள் இதழில் தொடராக வெளிவந்து, பின்னர் நூலாக வெளிவந்தது. இவரின் கட்டுரைகள் பல ஞாயிறு, கல்கி போன்ற இதழ்களில் வெளிவந்துள்ளன. கலாநிலையம், ஆரிய திராவிடாபிவிருத்திச் சங்கம் ஆகியவற்றின் தலைவராகவும் இவர் இருந்தார்.
மேற்கோள்கள்
பகுப்பு:இலங்கை அரசாங்க சபை உறுப்பினர்கள் பகுப்பு:யாழ்ப்பாணத்து நபர்கள் பகுப்பு:இலங்கைத் தமிழ் அரசியல்வாதிகள் பகுப்பு:இலங்கை இந்துக்கள் பகுப்பு:இலங்கை செனட் சபை உறுப்பினர்கள் பகுப்பு:இலங்கையின் 2வது நாடாளுமன்ற உறுப்பினர்கள் பகுப்பு:ஈழத்து எழுத்தாளர்கள் பகுப்பு:1895 பிறப்புகள் பகுப்பு:1965 இறப்புகள் பகுப்பு:இலங்கைத் தமிழ்க் காங்கிரசுக் கட்சி அரசியல்வாதிகள் பகுப்பு:இலங்கை மலையகத் தமிழ் அரசியல்வாதிகள் பகுப்பு:இருபதாம் நூற்றாண்டு இலங்கை அரசியல்வாதிகள் பகுப்பு:தஞ்சாவூர் மாவட்ட நபர்கள்
ஆண்டெர்சு கசுடாப் ஏகெபெர்க்
ஆண்டெர்ஸ் கஸ்டாஃப் ஏகெபெர்க் (Anders Gustaf Ekeberg) ஸ்டாக்ஹோம், சுவீடன், 16 சனவரி 1767 – உப்சாலா, சுவீடன், 11 பெப்ரவரி 1813) ஒரு சுவீடிய பகுப்பாய்வு வேதியியலாளர் ஆவார். இவர்  தாண்டலம் என்ற தனிமத்தை 1802 ஆம் ஆண்டில் கண்டறிந்தார்.  இவர் குறிப்பிடத்தக்க அளவிற்கு கேட்டல் குறைபாடு உடையவராக இருந்தார்.
கல்வி
ஆண்டெர்சு கஸ்டாவ் ஏகெபெர்க் ஒரு சுவீடிய விஞ்ஞானியும், கணிதவியலாளரும் மற்றும் கிரேக்க இலக்கியத்தில் நிபுணரும் ஆவார். இவரது தந்தை, ஜோசப் எரிக் ஏகெபெர்க், ஒரு கப்பல் கட்டுபவர். இவரது மாமா கார்ல் கஸ்டாஃப் எகெபெர்க் ஆவார்.
ஆண்டெர்ஸ் கஸ்டாவ் ஏகெபெர்க் கல்மார், சோடெராக்ரா, வெஸ்டர்விக் மற்றும் கார்ல்ஸ்க்ரோனா ஆகிய பள்ளிகளில் பயின்றார். இவர் ஒரு திறமையான மாணவர் ஆவார். 1784 ஆம் ஆண்டில் உப்சாலா பல்கலைக்கழகத்தில் சேர்ந்தார். 1788 ஆம் ஆண்டில் பட்டம் பெற்றார். இவரது ஆய்வறிக்கையானது விதைகளிலிருந்து எண்ணெய்களைப் பிரித்தெடுப்பது பற்றி விளக்கியிருந்தது. 1789 மற்றும் 1790 ஆம் ஆண்டில், இவர் கேட்டு செருமனிக்குப் பயணம் செய்து பயின்றார். மார்ட்டின் ஹென்ரிக் கிளாப்ரோத்தின் விரிவுரைகளை பெர்லினிலும் கிறிஸ்டியன் எஹ்ரென்பிரெட் கிரிய்ப்சின் விரிவுரைகளை கிரிய்ப்ஸ்வால்டிலும் கேட்டிருந்தார். 1794
தொழில்
1794 ஆம் ஆண்டில், ஆண்டர்ஸ் கஸ்டாவ் எகெபெர்க் உப்சாலாவில் கற்பிக்கத் தொடங்கினார். வேதியியல் பெயரிடலை முறைப்படுத்துவதற்கான அந்துவான் இலவாசியேயின் முன்மொழிவுகளுக்கு இவர் ஆதரவாளராக இருந்தார். ஐதரசன், நைட்ரசன் மற்றும் ஆக்சிசன் போன்ற வேதியியல் தனிமங்களுக்கான நவீன பெயர்களை சுவீடிய மொழியில் அறிமுகப்படுத்துவதற்கான முதல் கட்டுரையை 1795 ஆம் ஆண்டில் இவரும் பெஹ்ர் வான் அஃப்செலியசும் "தற்போதைய வேதியியல்  அறிவியல் நிலை" என்ற பெயரில் வெளியிட்டனர்.
1794 ஆம் ஆண்டில் வேதியியலைக் கற்பிக்கும் ஒரு பணியில் நியமிக்கப்பட்ட இவர் 1799 ஆம் ஆண்டில் வேதியியலில் டார்பெர்ன் பெர்க்மேன் ஆய்வகத்தில் பரிசோதனையாளராக பணியாற்றினார். 1798 ஆம் ஆண்டில் இவர் எரிதல் கோட்பாட்டைப் பற்றி விரிவுரை செய்தார். 1799 ஆம் ஆண்டில், இவர் இராயல் சுவீடிய அறிவியல் அகாதெமியின் உறுப்பினராகத் தேர்ந்தெடுக்கப்பட்டார்.
ஆராய்ச்சி
வலது|thumb| இட்டெர்பியின் கனிமமான இட்ரோடாண்டலைட்டு வலது|thumb| தாண்டலம் என்ற தனிமம் ஏகெபெர்க் யெட்டர்பி மற்றும் ஃபலூனில் காணப்படும் பல கனிமங்களை ஆய்வு செய்தார். 1802 ஆம் ஆண்டில் இவர் பின்லாந்தின் கிமிட்டோவில் கிடைத்த தாண்டலைட்டின் மாதிரிகளையும் சுவீடனின் இட்டர்பியிலிருந்து கிடைத்த இட்ரோடாண்டலைட்டு ஆகியவற்றைப் பகுப்பாய்வு செய்தார். இரண்டிலுமிருந்தும் தாண்டலம் என்ற தனிமத்தை கண்டுபிடித்த பெருமை இவரையே சாரும்.
ஆண்டெர்சு கசுடாவ் எகெபெர்க் தாண்டலம் பரிசு
2018 ஆம் ஆண்டில் டான்டலம்-நியோபியம் சர்வதேச ஆய்வு மையம், ஆண்டெர்சு கஸ்டாஃப் எகெபெர்க் தாண்டலம் பரிசை ("எக்பெர்க் பரிசு") நிறுவியது. இப்பரிசானது டான்டலம் ஆராய்ச்சியில் சிறந்து விளங்குபவர்களை அங்கீகரிப்பதற்காக ஆண்டுதோறும் வழங்கப்படும். இந்தப் பரிசு தாண்டலம் தயாரிப்புகளின் பல தனித்துவமான பண்புகள் மற்றும் அவை சிறந்து விளங்கும் பயன்பாடுகள் பற்றிய விழிப்புணர்வை அதிகரிக்கும். ஏக்பெர்க் பரிசின் தொடக்க வெற்றியாளர் யூரி ஃப்ரீமேன், அவரது புத்தகமான "தாண்டலம் மற்றும் நியோபியம்-அடிப்படையிலான மின்தேக்கிகள்" (ஸ்பிரிங்கர், 2018) என்ற படைப்பிற்காக இப்பரிசிற்குத் தேர்ந்தெடுக்கப்பட்டார்.
மேற்கோள்கள்
பகுப்பு:1767 பிறப்புகள் பகுப்பு:1813 இறப்புகள் பகுப்பு:தாண்டலம் பகுப்பு:தனிமங்களைக் கண்டுபிடித்தவர்கள்
தேவரய்யம்பேட்டை
தேவரய்யம்பேட்டை (Devaryampettai) இந்தியா, தமிழ்நாடு, தஞ்சாவூர் மாவட்டம்,பாபநாசம் வட்டத்தில் உள்ள கிராமமாகும்.
மக்கட் தொகை
தேவரய்யம்பேட்டையில் 2001 ஆம் ஆண்டு மக்கள் தொகை கணக்கெடுப்பின்படி, மொத்த மக்கள் தொகை - 851 பேர் உள்ளனர். இதில் ஆண்கள்- 440 மற்றும் பெண்கள்- 411. பாலின விகிதம் 934 ஆக உள்ளது. கல்வியறிவு விகிதம்  48.37 உள்ளது.
மேற்கோள்கள்
பகுப்பு:தஞ்சாவூர் மாவட்டத்திலுள்ள கிராமங்கள்
நீசுனி நோவ்கோரத் அரங்கு
நீசுனி நோவ்கோரத் அரங்கு (Nizhny Novgorod Stadium, стадион «Нижний Новгород») உருசியாவின்  நீசுனி நோவ்கோரத் நகரில் அமைந்துள்ள கால்பந்து விளையாட்டரங்கம். இங்கு 2018 உலகக்கோப்பை காற்பந்து போட்டிகளின் சில ஆட்டங்கள் நடைபெற உள்ளன. இந்த அரங்கில் 44,899 பார்வையாளர்கள் ஆட்டத்தைக் காணவியலும்.
வெளி இணைப்புகள்
பகுப்பு:உருசியாவின் விளையாட்டரங்குகள் பகுப்பு:உலகக்கோப்பை காற்பந்து அரங்குகள்
கொலின் சேப்மன்
கொலின் சேப்மன் (Colin Chapman , பிறப்பு: சூன் 8 1971), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் எட்டு முதல்தர துடுப்பாட்டப் போட்டிகளிலும், 10 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1990-1998 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
கொலின் சேப்மன் - கிரிக்இன்ஃபோவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 20 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1971 பிறப்புகள் பகுப்பு:யார்க்சையர் துடுப்பாட்டக்காரர்கள் பகுப்பு:வாழும் நபர்கள் பகுப்பு:ஆங்கிலேயக் குச்சக் காப்பாளர்கள்
பிரதிவாதி பயங்கரம் அண்ணங்காச்சாரி
பிரதிவாதி பயங்கரம் அண்ணன் (Prathivadhi Bhayankaram Annan) வைணவ சமய குருவும், தமிழ் மற்றும் சமசுகிருத மொழி அறிஞரும் ஆவார். இவர் சமசுகிருத மொழியில் இயற்றிய வெங்கடேச சுப்ரபாதம் இசைச் செய்யுள், திருப்பள்ளியெழுச்சியின் போது திருமலை உள்ளிட்ட அனைத்து பெருமாள் கோயில்களிலும் இன்றளவும் பாடப்படுகிறது.
250px|பிரதிவாதி பயங்கரம் அண்ணன் இயற்றிய [[வெங்கடேச சுப்ரபாதம்|வெங்கடேச சுப்ரபாதத்தின் தமிழ் வடிவம்; எம். எஸ். சுப்புலட்சுமி குரலில் ஒலிக்கீற்று|thumb|right]]
பிரதிவாதி பயங்கரம் அண்ணன், கி பி 1361இல் காஞ்சிபுரத்தில் பிறந்தவர். இவரின் இயற்பெயர் ஹஸ்திகிரிநாதர்  ஆகும். மணவாளமாமுனிகளின் நேரடிச் சீடராக இருந்தவர்.
மேற்கோள்கள்
பகுப்பு:இந்து சமயப் பெரியார்கள் பகுப்பு:வைணவ அடியார்கள் பகுப்பு:வைணவ உரையாசிரியர்கள் பகுப்பு:காஞ்சிபுரம் மாவட்ட நபர்கள் பகுப்பு:ஒலிக்கோப்பு உள்ள கட்டுரைகள் பகுப்பு:பதினைந்தாம் நூற்றாண்டு இறப்புகள் பகுப்பு:தமிழ்நாட்டு இசைக்கலைஞர்கள்
ஈவோ யொசிப்போவிச்
ஈவோ யொசிப்போவிச் (Ivo Josipović, பிறப்பு: ஆகஸ்ட் 28, 1957) என்பவர் குரோவாசியாவின் அரசியல்வாதியும், பல்கலைக்கழகப் பேராசிரியரும், வழக்கறிஞரும், இசையமைப்பாளரும் ஆவார். இவர் ஜனவரி 2010 இல் இடம்பெற்ற அரசுத் தலைவர் தேர்தலில் போட்டியிட்டு வெற்றி பெற்றார். குரோவாசியாவின் நாடாளுமன்றத்தில் சமூக மக்களாட்சிக் கட்சியின் உறுப்பினராக உள்ளார்.
27 டிசம்பர் 2009 அரசுத் தலைவர் தேர்தலில் இவர் போட்டியிட்டு வெற்றி பெற்றிருந்தாலும், அறுதிப் பெரும்பான்மையைப் பெறவில்லை. இதனையடுத்து 2010, ஜனவரி 10 ஆம் நாளில் இடம்பெற்ற மறுவாக்குப்பதிவில் போட்டியிட்டு வெற்றி பெற்றார்.
மேற்கோள்கள்
பகுப்பு:1957 பிறப்புகள் பகுப்பு:குரோவாசிய அரசியல்வாதிகள் பகுப்பு:வாழும் நபர்கள்
குமரெட்டியாபுரம் ஊராட்சி
குமரெட்டியாபுரம் ஊராட்சி (Kumareddiyarpuram Gram Panchayat), தமிழ்நாட்டின் தூத்துக்குடி மாவட்டத்தில் உள்ள ஓட்டப்பிடாரம் வட்டத்தில் அமைந்துள்ளது. இந்த ஊராட்சி, விளாத்திகுளம் சட்டமன்றத் தொகுதிக்கும் தூத்துக்குடி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 567 பேர் ஆவர். இவர்களில் பெண்கள் 319 பேரும் ஆண்கள் 248 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:தூத்துக்குடி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தாராபுரம் நகர் வீரமாதேவி கோயில்
வீரமாதேவி கோயில் தமிழ்நாட்டில் திருப்பூர் மாவட்டம், தாராபுரம் நகர் என்னும் ஊரில் அமைந்துள்ள கிராமக் கோயிலாகும்.
குதிரை தாவுதல் (சீருடற்பயிற்சி)
thumb|right குதிரை தாவுதல் (vaulting) என்பது கலை நய சீருடற்பயிற்சிகளில் ஒன்றாகும். இதற்கான கருவி தாவுகுதிரை (Vault) என அழைக்கப்படுகிறது. இதனை ஆண்களும் பெண்களும் நிகழ்த்துவர். இதற்கான ஆங்கிலச் சுருக்கம் VT என்பதாகும்.
கருவியும் உடற்பயிற்சிகளும்
thumb|250px|1896ஆம் ஆண்டில் கோடைக்கால ஒலிம்பிக் விளையாட்டுப் போட்டிகளில் கார்ல் சூமேன் தாவுகுதிரை மீது நிகழ்த்துகிறார். துவக்கத்தில் இது குதிரைக் கரடு போன்றே ஆனால் கைப்பிடிகள் இன்றி அமைந்திருந்தது. தாவுகுதிரை என அழைக்கப்படும் இக்கருவியின் நீளமான பகுதி பெண்களுக்கு அவர்களது ஓட்டத்திற்கு குறுக்காகவும் ஆண்களுக்கு இணையாகவும் அமைக்கப்படும். ஒரு நூற்றாண்டிற்கும் மேலாக ஒலிம்பிக் விளையாட்டுக்களின் பங்காக குதிரை தாவுதல் உள்ளது. thumb|left| உசுபெசுகிசுத்தானின் எடுவர்டு ஷௌலோவ் 2010 இளைஞர் ஒலிம்பிக் விளையாட்டுகளில் தற்கால தாவுகுதிரையில் ஆகாயத்தில் நிகழ்த்திக் காட்டுதல்
தாராபுரம் நகர் வீரமாதேவி கோயில்
பூசைகள்
இக்கோயிலில் ஒருகாலப் பூசை நடக்கின்றது.
குதிரை தாவுதல் (சீருடற்பயிற்சி)
கருவியும் உடற்பயிற்சிகளும்
கடந்த ஆண்டுகளில் தாவுகுதிரையில் பல விபத்துகள் நடந்துள்ளன. 1988இல் நிகழ்ந்த தாவுகுதிரை விபத்தொன்றில் அமெரிக்க சீருடற்பயிற்சியாளர் யூலிசா கோமெசு செயலிழக்கம் இழந்தார்; மூன்று ஆண்டுகளுக்குப் பின்னர் தனக்கு ஏற்பட்ட காயங்கள் தொடர்பான சிக்கல்களால் உயிரிழந்தார். 1998ஆம்ஆண்டு நல்லெண்ண விளையாட்டுக்களுக்கு முந்தைய பயிற்சியாட்டங்களில் சீன விளையாட்டாளர் சாங் லான் கீழே விழுந்து கழுத்து-முதுகெலும்பில் காயமடைந்து செயலிழக்கம் இழந்தார். 2000ஆம் ஆண்டு ஒலிம்பிக்விளையாட்டுகளில் தாவுகுதிரையின் உயரம் குறைவாக அமைக்கப்பட்டு விளையாட்டாளர்கள் குதிரையின் முன்பகுதியில் இடித்துக் கொண்டார்கள் அல்லது இறங்கும்போது சரியாக கை வைக்க முடியாமல் தவறான இறக்கங்களை எதிர்கொண்டனர்.
தாராபுரம் நகர் வீரமாதேவி கோயில்
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
குதிரை தாவுதல் (சீருடற்பயிற்சி)
கருவியும் உடற்பயிற்சிகளும்
2000ஆம் ஆண்டின் சிக்கல்களைத் தொடர்ந்து பன்னாட்டு சீருடற்பயிற்சிகள் கூட்டமைப்பு (FIG) தாவுகுதிரை விவரக்கூற்றுகளை மீளாய்வு செய்து பாதுகாப்பு கருதியும் மேலும் சிறந்த கழைக்கூத்தாட்டு கூறுகளை விளையாட்டு வீரர்கள் காண்பிக்க ஏதுவாகவும் இக்கருவியின் வடிவமைப்பை மாற்றினர்.- 2001ஆம் ஆண்டில் நடந்த உலக கலைநய சீருடற்பயிற்சிகள் சாதனைப் போட்டிகளில் புதியதாக வடிவமைக்கப்பட்ட "தாவு மேசை" பயன்படுத்தப்பட்டது. இதனை டச்சு விளையாட்டுக் கருவிகள் நிறுவனமான சான்சன்-பிரிட்சன் 1990கள் முதல் தயாரித்து வந்திருந்தது. தட்டையான, பெரிய, கூடுதலாக மெத்தென்ற மேற்பரப்பு தரைக்கு பெரும்பாலும் இணையாகவும் உந்துவிசைப் பலகைக்கு அண்மையில் சற்றே சரிந்தும் (இதற்கு நாக்கு என விளிபெயரிட்டுள்ளார்கள் ) இது வடிவமைக்கப்பட்டுள்ளது. பழைய கருவியைவிட இது பாதுகாப்பானதாகத் தோன்றுகிறது.
வெளி இணைப்புகள்
பகுப்பு:சீருடற்பயிற்சி விளையாட்டு
வாணி கணபதி
ஆரம்பகால வாழ்க்கை
இவருக்கு டி.ஏ. ராஜலட்சுமியிடம் கல்கத்தாவில் மூன்று வயதில் நடன பயிற்சி தொடங்கியது. பிறகு தன் சிறு வயதிலேயே பம்பாய் சென்றார் அங்கு அவரது கல்வியும், பயிற்சியும் தொடர்ந்தது.
நடன வாழ்க்கை
இவரின் ஏழு வயதின்போது நடனமாடத் துவங்கினார். தன்னுடைய நடனத்திற்காக உலகம் முழுவதும் பயணம் செய்துள்ளார். இவர் சஞ்சாரி என்ற நடனப் பள்ளியைப் பெங்களூரில் நடத்தி, வசித்து வருகிறார்.
குறிப்புகள்
பகுப்பு:பரதநாட்டியக் கலைஞர்கள் பகுப்பு:வாழும் நபர்கள் பகுப்பு:தமிழ்த் திரைப்பட நடிகைகள்
குறிசுடுநர்
குறிசுடுதலில் தேர்ச்சிபெற்ற நபரை 'குறிசாடுநர்' அல்லது 'குறிசுடுநர்' (ஆங்கிலம்: Sniper, Sharpshooter, Marksman) என்று குறிப்பிடுவர். இலக்குகளை மறைந்திருந்து சரிநுட்பமாக குறி பார்த்து சுட வல்ல ஆற்றலையும் ஆயுதத்தையும் கொண்டிருப்பவர். பொதுவாக இவர் ஒரு படைவீரராகவோ, அல்லது சட்ட அமுலாக்க பணியாளராகவோ இருப்பர்.
இராணுவத்தில், காலட்படையுடன் குறிசுடுநர்களை இணைப்பதால், தேவையான மதிப்புமிக்க மனித இலக்குகள் மீது துல்லியமாக நெடுந்தூர சன்ன வீச்சை செயல்படுத்த முடியும். இது காலாட்படையின் ஆதிக்க எல்லையை விரிவுபடுத்தும்.
பகுப்பு:போரியல்
நந்தனார்
நந்தனார் என்னும் தலைப்பில் கீழுள்ள கட்டுரைகள் உள்ளன:
புத்தூர் கும்மடியம்மன் கோயில்
புத்தூர் கும்மடியம்மன் கோயில் தமிழ்நாட்டில் தஞ்சாவூர் மாவட்டம், புத்தூர் என்னும் ஊரில் அமைந்துள்ள அம்மன் கோயிலாகும்.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
பகுப்பு:தஞ்சாவூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ராமச்சந்திர சாஹனி
ராமச்சந்திர சாஹனிஎன்பவா் பிஹாரை சேர்ந்த, பாரதீய ஜனதா கட்சியின் உறுப்பினர் ஆவார். இவா் பீகார் சட்டமன்றத்தின், சுகவுலி தொகுதியிலிருந்து 2005, 2010 மற்றும் 2015 ஆகிய ஆண்டுகளில் நடந்த சட்டமன்ற தேர்தல்களில் வெற்றி பெற்றாா்.
மேற்கோள்கள்
பகுப்பு:வாழும் நபர்கள் பகுப்பு:பீகார் சட்டமன்ற உறுப்பினர்கள் பகுப்பு:பாரதிய ஜனதா கட்சி அரசியல்வாதிகள் பகுப்பு:பீகார் நபர்கள்
காஷ்மீரி மொழி
காசுமீரி மொழி ஒரு வடமேற்கு இந்திய-ஆரிய மொழியாகும். இது, முக்கியமாக இந்திய மாநிலமான சம்மு காசுமீரின் காசுமீர் பள்ளத்தாக்குப் பகுதியில் பேசப்படுகிறது. இம் மொழி பேசும் 7,147,000 தொகையினரில், 6.797.587 பேர் இந்தியாவிலும் மிகுதிப் பேர், 353,064 பாகித்தானிலும் உள்ளனர். இந்திய-ஐரோப்பிய மொழிக் குடும்பத்தின், இந்திய-ஆரியப் பிரிவைச் சேர்ந்த இந்த மொழி புவியியல் அடிப்படையிலான துணைக் குழுவான தார்டிக் மொழிகள் குழுவில் அடங்குகிறது. இது இந்தியாவின் அட்டவணைப் படுத்தப்பட்ட 23 மொழிகளுள் ஒன்றாகும்.
எழுத்து வடிவம்
காசுமீரி ஒரு வினை இரண்டாவதாக வரும் சொல் ஒழுங்கு (V2 word order) கொண்ட ஒரு மொழியாகும். சாரதா எழுத்து முறையில் எழுதப்பட்ட சில ஆவணங்கள் இருந்தபோதும் காசுமீரி மொழி அண்மைக்காலம் வரை பேச்சு மொழியாகவே இருந்தது. பின்னர் இது பார்சிய-அரபி எழுத்துக்களில் எழுதப்பட்டது. தற்போது இம்மொழி, பார்சிய-அரபியில் அல்லது தேவநாகரி எழுத்தில் எழுதப்பட்டு வருகிறது. எழுதும் போது உயிர் எழுத்துக்களை எப்பொழுதும் பயன்படுத்துவதனால், பார்சிய-அரபியில் எழுதப்படும் மொழிகளுள் காசுமீரி தனித்துவமானது ஆகும்.
மொழிப் பயன்பாடு
பல்வேறு அரசியற் காரணங்களினாலும் போதிய கல்வி வசதிகள் இல்லாமையாலும் காசுமீரி மொழிக் கல்வி பெரிதும் புறக்கணிக்கப்பட்ட நிலையிலேயே காணப்படுகின்றது. இதனைப் பேசுவோர் தொகையும் குறைந்து வருகிறது. சம்மு காசுமீரி மாநிலத்தின் உத்தியோக மொழி காசுமீரி அல்ல என்பதும், இத் தகுதியை உருது மொழியே பெற்றுள்ளது என்பதும் குறிப்பிடத் தக்கது. காசுமீரி பேசுவோரிற் சிலர் இரண்டாவது மொழியாக ஆங்கிலம் அல்லது இந்தியைப் பயன்படுத்துகின்றனர். கடந்த சில பத்தாண்டுகளாக காசுமீரி மொழி இப்பகுதியிலுள்ள பல்கலைக் கழகங்களிலும், கல்லூரிகளிலும் பாடமாக அறிமுகப் படுத்தப்பட்டுள்ளது. தற்போது பாடசாலைகளுக்கான பாடத் திட்டங்களிலும் இதனைச் சேர்த்துக் கொள்வதற்கான முயற்சிகள் நடைபெறுகின்றன.
இலக்கியம்
சார்ச்சு ஆபிரகாம் கிரியர்சன் என்பவர், 1919 ஆம் ஆண்டில் எழுதும்போது, தார்டிக் மொழிகளில் காசுமீரி மட்டுமே இலக்கியத்தைக் கொண்ட மொழி என்று குறிப்பிட்டார். காசுமீரி மொழியில் காணப்படும் இலக்கியங்கள் சுமார் 750 ஆண்டுகள் வரை பழமையானவை. இதுவே ஆங்கிலம் உள்ளிட்ட பல நவீன மொழி இலக்கியங்களின் வயதாக உள்ளது.
வெளியிணைப்புகள்
பகுப்பு:இந்திய-ஆரிய மொழிகள்
அருணாசல புராணம்
அருணாசல புராணம் (அருணன்+அசலம்+புராணம்) என்னும் நூல் எல்லப்ப நாவலர் என்பவரால் பாடப்பட்டது. ‘அண்ணல் மலை’யாகிய திருவண்ணாமலையை அருணன் அசலம் எனக் கொண்டு பிற்காலத்தில் வடமொழியாளர் பெயர் சூட்டினர்.
அண்ணாமலை அண்ணலாகிய சிவபெருமானின் புகழைப் போற்றுவது இந்த நூல்.
இஃது இரண்டு பாகங்களாக அமைந்துள்ளது.
பாயிரம் நீங்கலாக ஒவ்வொன்றிலும் ஆறு சருக்கங்கள் உள்ளன.
அடிக்குறிப்பு
பகுப்பு:16 ஆம் நூற்றாண்டுத் தமிழ் நூல்கள் பகுப்பு:சைவ சமய நூல்கள் பகுப்பு:திருவண்ணாமலை தல புராணங்கள்
ஆளில்லா எரிபொருள் நிரப்புதல்
ஆளில்லா எரிபொருள் நிரப்புதல் அல்லது இயந்திரமனித எரிபொருள் நிரப்புதல் (Automated fueling or Robotic fueling) என்பது எரிபொருள் நிரப்பும் செயல்முறையில் மனித உழைப்பை அகற்றிவிட்டு தானாக இயங்கும் இயந்திர மனிதனைப் பயன்படுத்தும் ஒரு நடவடிக்கை ஆகும். இயந்திர மனிதனின் கை காரின் மடலைத் திறந்து, திருகாணியை அகற்றி, குழாயைக் கையில் எடுத்து, எரிபொருள் கலனுக்குள் செலுத்தி எரிபொருள் நிரப்பும் பணியை இங்கு மேற்கொள்கிறது. கோணங்களும் சம உயரப் பரிமாண அளவுகள் மட்டும்தான் அந்த இயந்திர மனிதனின் தரவுத்தளத்திற்குத் தேவைப்படும் அம்சங்களாகும்.
மேற்கோள்கள்
பகுப்பு:எரிபொருட்கள்
சிவனின் 108 திருநாமங்கள்
சிவனின் 108 திருநாமங்கள் அல்லது சிவாஷ்டோத்தர சத நாமாவளி என்பது சைவர்களின் முழுமுதற்கடவுளான சிவபெருமானின் பெயர்களை கூறி போற்றும் தோத்திரப் பாடலாகும். இப்பாடல்களில் சிவபெருமானின் நூற்றியெட்டுப் பெயர்கள் கூறப்பெற்றுள்ளன. சமஸ்கிருதத்தில் நம என்றும், தமிழில் போற்றி என்றும் சிவபெருமானின் பெயருக்குப் பின் இணைத்து பாடப்பெறுகிறது. நாம ஆவளி என்பதற்கு பெயர்களின் வரிசை என்று பொருளாகும். சிவபெருமானின் நூற்றியெட்டு பெயர்களை வரிசைப்படுத்தி பூசையின் பொழுது அர்ச்சனை செய்ய ஏதுவாக இத்தொகுப்பு படைக்கப்பட்டது.
இத்தொகுப்பானது சிவபெருமான் அஷ்டோத்திர சத நாமாவளி என்றும், சிவ அஷ்டோத்திர சத நாமாவளி என்றும் அறியப்படுகிறது.
ஆதாரங்கள்
பகுப்பு:சைவ சமயம்
கீதாபென் ரத்துவா
கீதாபென் வஜேசிங்பாய் ரத்துவா என்று அழைக்கப்படும் கீதாபென் ரத்துவா (Gitaben Rathva) என்பவர் இந்திய அரசியல்வாதி. இவர் இந்தியாவின் குசராத்தின் சோட்டா உதய்பூர் மக்களவைத் தொகுதியிலிருந்து 17வது மக்களவைக்கு நாடாளுமன்ற உறுப்பினராகத் தேர்ந்தெடுக்கப்பட்டார். இவர் 2019 இந்தியப் பொதுத் தேர்தலில் பாரதிய ஜனதா கட்சி வேட்பாளராகப் போட்டியிட்டு வெற்றி பெற்றார்.
மேற்கோள்கள்
பகுப்பு:17வது மக்களவை உறுப்பினர்கள் பகுப்பு:வாழும் நபர்கள்
மலேசிய அழகி
மலேசிய அழகி என்பது அனைத்துல அளவில் முக்கியமான அலங்கார அணிவகுப்புகள், அழகு அணிவகுப்புகள் அல்லது அழகு ராணிப் போட்டிகளில், மலேசியாவைப் பிரதிநிதிப்பவரைக் குறிப்பிடுவதாகும். அந்த அழகுப் போட்டிகளை ஐந்து பிரிவுகளாகப் பிரிக்கலாம்.
வரலாறு
மலேசிய அழகிப் போட்டியை, மலேசிய அழகுராணிப் போட்டி என்றும் அழைப்பார்கள். ஒரு காலகட்டத்தில் பிரித்தானியாவில் நடைபெற்ற மாபெரும் விழாக்களில் உலக அழகுராணிப் போட்டியும் ஒரு கலைவிழாவாக நடைபெற்றது. பின்னர், அந்தப் போட்டி மற்ற உலகநாடுகளின் மாநகரங்களிலும் நடைபெறத் தொடங்கியது.
மலேசியாவில் ஒவ்வோர் ஆண்டும், மலேசிய அழகிப் போட்டி நடைபெறுகின்றது. அந்தப் போட்டியில் தேர்வு செய்யப்படுபவர், உலக அழகுராணிப் போட்டியிலும் கலந்து கொள்வார். இந்தப் போட்டி மிகப் பழைமை வாய்ந்த ஓர் அழகுப் போட்டி ஆகும். ஐக்கிய இராச்சியத்தில் எரிக் மோர்லே என்பவரால் 1951ஆம் ஆண்டு தோற்றுவிக்கப்பட்டது.
ஜூலியா மோர்லே
2000ஆம் ஆண்டில், எரிக் மோர்லேயின் மறைவிற்குப் பின்னர், அவருடைய மனைவி ஜூலியா மோர்லே என்பவர் அந்த அழகுப் போட்டிக்கு இணைத் தலைவராக இருந்து நடத்தி வருகின்றார். இந்தப் போட்டி உலகளவில் மிகவும் பரவலாகப் பேசப்படும் அழகுப் போட்டிகளில் ஒன்றாகும்.
உலக அழகிப் பட்டத்தை வென்றவர், உலக அழகி நிறுவனத்திற்காகவும் அதன் பல்வேறு அறப்பணிக்களுக்காகவும் பரப்புரை, விழிப்புணர்வு உரைகள் ஆற்றுவதற்கு கடமை பட்டவர் ஆவார். அந்த ஆண்டு முழுமையும் அவர் உலகெங்கும் பயணிக்க வேண்டும். உலக அழகியாகத் தேர்வு செய்யப்படுபவர் ஓராண்டு காலத்திற்கு லண்டனில் வசிக்க வேண்டியது ஒரு மரபு வழக்கம் ஆகும்.
கடந்த 61 ஆண்டுகளாக மலேசிய அழகிப் போட்டி நடைபெற்று வருகிறது. பெண்களின் அழகை மட்டும் பார்க்காமல், அவர்களிடம் புதைந்துள்ள அறிவாற்றலையும் கண்டறிவதே இந்தப் போட்டியின் முக்கிய குறிக்கோள் ஆகும்.
டத்தோ மிச்சல் இயோ
மலேசிய அழகு ராணிப் போட்டியில் வெற்றி பெற்ற பலர், கலை, திரைப்பட, கேளிக்கைத் துறைகளில் ஈடுபட்டு புகழின் உச்சிக்குச் சென்றுள்ளனர். அவர்களில் டத்தோ மிச்சல் இயோ குறிப்பிடத்தக்கவர். இவர் 1983ஆம் ஆண்டு மலேசிய அழகியாகத் தேர்வு செய்யப்பட்டவர். Tomorrow Never Dies'' எனும் ஜேம்ஸ் பாண்ட் படத்தில் கதாநாயகியாக நடித்தவர். இந்தியப் பெண்களைப் பொருத்த வரையில் ஷீலா சங்கர் 1987, லூசி நாராயணசாமி 1993, பாமேலா ராமச்சந்திரன் 2002, தனுஜா ஆனந்தன் 2009, நடின் தோமஸ் 2010, டெபோரா பிரியா 2011, போன்றவர்கள் குறிப்பிடத்தக்கவர்கள்.
மேற்கோள்கள்
பகுப்பு:மலேசியாவில் பண்பாடு
அலன் சாண்டுலர்
அலன் சான்ட்லர் (Allen Chandler, பிறப்பு: திசம்பர் 5 1849, இறப்பு: திசம்பர் 25 1926) என்பவர் இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 29 முதல்தர துடுப்பாட்டப் போட்டிகளில் கலந்து கொண்டுள்ளார். 1873-1877 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
பகுப்பு:இங்கிலாந்துத் துடுப்பாட்டக்காரர்கள் பகுப்பு:1849 பிறப்புகள் பகுப்பு:1926 இறப்புகள்
மைக் கேட்டிங்
மைக் கெட்டிங் (Mike Gatting, பிறப்பு: சூன் 6, 1957), இங்கிலாந்து அணியின் துடுப்பாட்டக்காரர். இவர் 79 தேர்வுத் துடுப்பாட்டப் போட்டிகளிலும், 92 ஒருநாள் பன்னாட்டுத் துடுப்பாட்டப் போட்டிகளிலும், 551 முதல்தர துடுப்பாட்டப் போட்டிகளிலும், 551 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1978 - 1995 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1957 பிறப்புகள் பகுப்பு:மிடில்செக்ஸ் துடுப்பாட்டக்காரர்கள் பகுப்பு:வாழும் நபர்கள் பகுப்பு:விசுடென் துடுப்பாட்டக்காரர்கள்
சச்சிந்திர பிரசாத் சிங்
சச்சிந்திர பிரசாத் சிங் என்பவா் பிஹாா் மாநிலத்தை சாா்ந்த பாரதீய ஜனா கட்சி யின் உறுப்பினா் ஆவாா். இவா் பிஹாா் சட்டமன்றத்திற்கு கல்யாண்புா் தொகுதியிலிருந்து 2015 இல் நடந்த தோ்தலில் வெற்றி பெற்றாா்.
பாா்வை
பகுப்பு:வாழும் நபர்கள் பகுப்பு:பீகார் சட்டமன்ற உறுப்பினர்கள்
எரேமியா (நூல்)
எரேமியா (Jeremaiah) என்பது கிறித்தவ மற்றும் யூதர்களின் திருநூலாகிய திருவிவிலியத்தில் (பழைய ஏற்பாடு) இடம்பெறுகின்ற ஒரு நூல் ஆகும்.
பெயர்
எரேமியா என்னும் நூல் மூல மொழியாகிய எபிரேயத்தில் יִרְמְיָה, Yirmĭyahu (பொருள்: யாவே உயர்த்துகிறார்) என்று அழைக்கப்படுகிறது. எரேமியா என்னும் இறைவாக்கினர் பெயரால் இந்நூல் அழைக்கப்படுகிறது.
பண்புகள்
எரேமியா மென்மையான அன்புள்ளம் படைத்தவர். ஆயினும் மக்களுக்கெதிராகத் தண்டனைத் தீர்ப்பு உரைக்குமாறு அவர் இறைவனால் பணிக்கப்பட்டார். கடவுள் தந்த இவ்வழைப்பிற்காகத் "துன்புறும் மனிதன்" ஆன இவரைப் பற்றிய உணர்ச்சிகரமான பல பகுதிகள் இந்நூலில் காணக்கிடக்கின்றன. இந்நூலின் சில சிறப்பான பகுதிகளில், "இதயத்தில் எழுதப்பட்ட சட்டத்தைக் கொண்ட புதியதோர் இறைக்குலம் தோன்றவிருக்கிறது" என்னும் நம்பிக்கைப் பேரொளி சுடர்விடுகின்றது.
குறிப்பிடத்தக்க ஒரு சிறு பகுதி
"அந்நாள்களுக்குப் பிறகு, இசுரயேல் வீட்டாரோடு நான் செய்யவிருக்கும் உடன்படிக்கை இதுவே: என் சட்டத்தை அவர்கள் உள்ளத்தில் பதிப்பேன்; அதை அவர்களது இதயத்தில் எழுதிவைப்பேன். நான் அவர்களின் கடவுளாய் இருப்பேன்; அவர்கள் என் மக்களாய் இருப்பார்கள், என்கிறார் ஆண்டவர். இனிமேல் எவரும் 'ஆண்டவரை அறிந்துகொள்ளும்' எனத் தமக்கு அடுத்திருப்பவருக்கோ சகோதரருக்கோ கற்றுத்தர மாட்டார். ஏனெனில் அவர்களுள் பெரியோர் முதல் சிறியோர் வரை அனைவரும் என்னை அறிந்துகொள்வர், என்கிறார் ஆண்டவர். அவர்களது தீச்செயலை நான் மன்னித்துவிடுவேன்; அவர்களுடைய பாவங்களை இனிமேல் நினைவு கூரமாட்டேன்."
மேலும் காண்க
விக்கிமூலத்தில் எரேமியா நூல்
பகுப்பு:பழைய ஏற்பாடு நூல்கள்
மோர்பட்டி ஊராட்சி
மோர்பட்டி ஊராட்சி (Morepatti Gram Panchayat), தமிழ்நாட்டின் திண்டுக்கல் மாவட்டத்தில் உள்ள வடமதுரை வட்டாரத்தில் அமைந்துள்ளது. இந்த ஊராட்சி, வேடசந்தூர் சட்டமன்றத் தொகுதிக்கும் கரூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4668 ஆகும். இவர்களில் பெண்கள் 2306 பேரும் ஆண்கள் 2362 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திண்டுக்கல் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தமிழ் மலேசியானா: மலேசியாவிலும் சிங்கப்பூரிலும் பதிக்கப்பட்ட தமிழ் நூல்கள் இதழ்கள் பட்டியல்
தமிழ் மலேசியானா: மலேசியாவிலும் சிங்கப்பூரிலும் பதிக்கப்பட்ட தமிழ் நூல்கள் இதழ்கள் பட்டியல் என்பது 1969 ஆம் ஆண்டு வெளிவந்த ஒரு நூற்பட்டியல் ஆகும். இராமசுப்பையா இதன் ஆசிரியர் ஆவார். இதனை மலாயப் பல்கலைக்கழகம் வெளியிட்டது. இந்த நூற்பட்டியல் 1968 ஆம் ஆண்டுவரை வெளிவந்த 401 தமிழ் நூல்கள், 271 இதழ்களைப் பற்றிய விபரங்களைத் தருகிறது.
சரபோஜிராஜபுரம் (நாகப்பட்டினம்)
சரபோஜிராஜபுரம் (sarabojipuram) என்பது நாகப்பட்டினம் மாவட்டம் வேதாரண்யம் வட்டத்தில் உள்ளது.
வரலாறு
முற்காலத்தில் தஞ்சாவூரை ஆண்ட சரபோஜி மன்னரின் ஆட்சியின் கீழ் இந்த ஊர் இருந்தது. சரபோஜி மன்னரின் வெள்ளிப்பொருட்களை சேமித்து வைக்கும் கிடங்காக செயல்பட்டது.
ஆறு
இங்கு வளவன் ஆறு உள்ளது.
கோவில்கள்
தமிழ்ப்புலவரான ஔவையாருக்கு தனி கோவில் உள்ளது. இது வரலாற்று சிறப்புமிக்கதாகவும் இருக்கிறது.
பகுப்பு:Pages with incorrectly substituted templates பகுப்பு:துப்புரவு முடிந்த நாகப்பட்டினம் மாவட்ட ஆசிரியர்கள் தொடங்கிய கட்டுரைகள் பகுப்பு:நாகப்பட்டினம் மாவட்டத்திலுள்ள கிராமங்கள்
சிகா சர்மா
சிகா சர்மா (Shikha Sharma 19 நவம்பர் 1958) வங்கி நிருவாகி ஆவார். இந்தியாவின் தனியார் வங்கிகளின் மூன்றாவது  பெரிய வங்கியான ஆக்சிஸ் வங்கியின் தலைவரும் மேலாண்மை இயக்குநரும் ஆவார்.
இளமைக் காலம்
சிகா சர்மாவின் தந்தை படை அதிகாரியாகப் பணி புரிந்ததால் பல ஊர்களுக்குச் சென்றார். எனவே அந்த ஊர்களில் இருக்கும் பள்ளிகளில் சிகா சர்மா கல்வி கற்றார். பின்னர் தில்லியில் உள்ள சிறீராம் பெண்கள் கல்லூரியில் பொருளியலில் இளங்கலைப் படிப்பும் ஆமதாபாத் இந்தியன் மேலாண்மை நிறுவனத்தில் எம்பிஏ படித்தும் பட்டம் பெற்றார். மென்பொருள் தொழில் நுட்பத்தில் முதுகலைப் பட்டமும் இவர் பெற்றார்.
மேலும் பார்க்க
http://economictimes.indiatimes.com/markets/expert-view/we-need-to-make-sure-that-customers-are-not-starved-of-daily-cash-needs-shikha-sharma/articleshow/55327960.cms
சான்றாவணம்
பகுப்பு:இந்தியப் பெண் தலைமை நிர்வாக அலுவலர்கள் பகுப்பு:வாழும் நபர்கள் பகுப்பு:1960 பிறப்புகள் பகுப்பு:1958 பிறப்புகள்
கிறிஸ்டோபர் சாப்லின்
கிறிஸ்டோபர் சாப்லின் (Christopher Chaplin , பிறப்பு: திசம்பர் 13 1938), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று ஏ-தர துடுப்பாட்டப் போட்டிகளில் கலந்து கொண்டுள்ளார். 1970-1977 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
வெளி இணைப்பு
கிறிஸ்டோபர் சாப்லின் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 20 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1938 பிறப்புகள் பகுப்பு:வாழும் நபர்கள்
வர்க்கக்காரணியற்ற முழுஎண்
எண் கோட்பாட்டில் வர்க்கக்காரணியற்ற முழுஎண் (square-free, quadratfrei integer) என்பது,  1ஐத் தவிர வேறெந்த முழு வர்க்க எண்ணாலும் வகுபடாத முழு எண்ணாகும்.
எடுத்துக்காட்டுகள்:
நேர் வர்க்கக்காரணியற்ற முழுஎண்களின் தொடர்வரிசை:
மேற்கோள்கள்
பகுப்பு:எண்கள் பகுப்பு:முழுஎண் தொடர்வரிசைகள்
மகபூப்நகர்
மகபூப்நகர், இந்தியாவின் தெலுங்கானா மாநிலத்திலுள்ள மகபூப்நகர் மாவட்டத்தின் தலைநகரம். இங்கு உள்ளோர் தெலுங்கு, உருது, இந்தி ஆகிய மொழிகளைப் பேசுகின்றனர். இது பலமூர் எனவும் அழைக்கப்படுகிறது. 2001-ஆம் ஆண்டு கணக்கெடுப்பின்படி இதன் மக்கள்தொகை 3,513,934 ஆகும். இம்மாவட்டம் முன்பு நிஜாம்களின் ஆட்சியில் இருந்தது. நிஜாம் ஆட்சியின்போது இது ஹைதராபாத் மாநிலத்தின் தென்மாவட்டமாக இருந்தது. தெற்கில் கிருஷ்ணா ஆறு பாய்கிறது. நல்கொண்டா, ஹைதராபாத், கர்நூல், ராய்ச்சூர், குல்பர்கா ஆகியவை இதன் அண்டை மாவட்டங்கள் ஆகும்.
வரலாறு
முற்காலத்தில் இப்பகுதியானது "ருக்மம்மாபேட்டை" எனவும் "பலமூரு" எனவும் அழைக்கப்பட்டது. இதன் பெயர் ஆனது 1890 டிசம்பர் 4-இல் அப்போது நிஜாமாக இருந்த மகபூப் அலி கான் என்பவரின் நினைவாக மகபூப் நகர் என்று பெயரிடப்பட்டது. முன்பொரு காலத்தில் இது சோழர்களின் நிலம் எனப்பொருள்படும் சோழவாடி என அழைக்கப்பட்டது.
படக்காட்சியகம்
File:Office of District Educational Officer, Mahabubnagar.jpg|மகபூப்நகர், மாவட்டக் கல்வி அலுவலர் அலுவலகம் File:Govt. College of Teacher Education, Mahabubnagar.jpg|மகபூப்நகர், அரசு ஆரிரியக் கல்வி கல்லூரி </Gallery>
சான்றுகள்
பகுப்பு:தெலங்காணாவில் உள்ள ஊர்களும் நகரங்களும் பகுப்பு:மகபூப்நகர் மாவட்டம்
பி. விஜயலட்சுமி (இயற்பியலாளர்)
பி.விஜயலட்சுமி (B. Vijayalakshmi;1952 - 12 மே 1985) இந்தியாவைச் சேர்ந்த இயற்பியலாளர் ஆவார். இவரது பணி வெளிப்புற மின்காந்த மற்றும் ஈர்ப்பு துறைகளில் அதிக சுழற்சியின் சார்பியல் சமன்பாடுகள் பற்றி இருந்தது. இவரது பங்களிப்பின் மூலம் சென்னைப் பல்கலைக்கழகத்தில் ஆராய்ச்சி அறிஞர்களின் சங்கம் உருவாக்கப்பட்டது இந்திய ஆற்றல் இயற்பியலாளர்கள் இவரை வளர்ந்து வரும் விஞ்ஞானியாக ஊக்குவித்தனர். இவரது உடனடி இலக்கை அடைந்த பிறகு, இவர் இரண்டு ஆண்டுகள் சார்பியல் சமன்பாடுகளையும் தொடர்ந்து படித்தார்.
தொழில்
பி. விஜயலட்சுமியின் ஆய்வுகள், வெளி மின்காந்த மற்றும் ஈர்ப்பு துறைகளில் அதிக சுழற்சியின் சார்பியல் சமன்பாடுகளின் தலைப்புகளை ஆராய்ந்து, அதிக சுழல் கோட்பாடுகளை உருவாக்க வழிகளைத் தேடுகின்றன. இவர், சார்பியல் அல்லாத குவாண்டம் இயக்கவியலில் துகள் சுழலும் வேலை செய்தார்.
அதே சமயத்தில், சென்னைப் பல்கலைக்கழகத்தில் ஆராய்ச்சி அறிஞர்களின் சங்கம் உருவாக்கப்பட்டது. பி விஜயலட்சுமி ஆராய்ச்சியுடன் இந்த சங்கத்தை உருவாக்க உதவினார். கொச்சியில் உள்ள பல்கலைக்கழகத்தில் நடைபெற்ற அணுசக்தித் துறையின் இரண்டு வருட உயர் ஆற்றல் இயற்பியல் கருத்தரங்கில் இவர் சொற்பொழிவாற்றினார். இதற்குப் பிறகு இவர் மிகுந்த மரியாதையுடன் நடத்தப்பட்டார். புற்றுநோயால் தனது உடல்நிலை மோசமடைந்தாலும், வெளிப்புறத் துறைகளில் சார்பியல் அலை சமன்பாடுகளைப் பற்றி ஐந்து வெளியீடுகளை வெளியிட்டார். மேலும், முனைவர் ஆராய்ச்சிகான தனது தேவைகளையும் நிறைவு செய்தார். அறிவியல் சமூகத்திற்கு முன்பு அறியப்படாத கோட்பாடு மிகவும் பிரபலமடைந்ததால், இவரது பணி மாற்றப்பட்டது. இவர் இந்தத் தலைப்பில் இரண்டு ஆவணங்களை எழுதினார். மேலும் இரண்டு ஆண்டுகளுக்கும் மேலாக பல்வேறு கோணங்களில் சார்பியல் சமன்பாடுகளைப் படித்தார். அடுத்த இரண்டு ஆண்டுகளில் ஐந்து குறிப்புகளை (வெளிப்புறத் துறைகளில் சார்பியல் அலை சமன்பாடுகள்) வெளியிட்டார்
சொந்த வாழ்க்கை
1978 இல் தனது கணவரைச் சந்தித்து, திருமணம் செய்த இவர் மெதுவாக பொதுவுடைமை இயக்கங்களில் அதிக கவனம் செலுத்தினார். பின்னர், இவருடைய நம்பிக்கைகள் நாத்திகத்திற்கு மாறியது. குவாண்டம் இயங்குவியலில் இவர் படிக்கும் போது, இவருக்கு வயிற்றுப் புற்றுநோய் இருப்பது கண்டறியப்பட்டது. கீமோதெரபி மற்றும் கதிர்வீச்சுக்கு உட்படுத்தப்பட்டபோது இவர் முற்றிலும் முடங்கிப்போனார். புற்றுநோய் இவரது இடுப்பு எலும்புகள் மற்றும் கீழ் முனைகளை பாதித்தது. இவர் சக்கர நாற்காலியில் வந்து செல்லத் தொடங்கினார். எவ்வாறாயினும், இவை அனைத்தும் இவரது மகிழ்ச்சியையும் நகைச்சுவையையும் அடக்க முடியவில்லை. இவரது வாழ்க்கை போராட்டங்களின் தீவிரத்தின் தடயத்தை விட்டுவிடவில்லை. இறுதியில் இவர் சக்கர நாற்காலியில் அமர நேரிட்டாலும் தொடர்ந்து தனது பணிகளில் ஈடுபட்டார்.
மரணமு மரபும்
பி. விஜயலட்சுமி 12 மே 1985 அன்று இறந்தார்.
வெளி இணைப்புகள்
பகுப்பு:இந்திய இறைமறுப்பாளர்கள் பகுப்பு:1985 இறப்புகள் பகுப்பு:1952 பிறப்புகள்
அச்ரஃப் நினைவு மருத்துவமனை
அச்ரஃப் நினைவு மருத்துவமனை (Ashraff Memorial Hospital)  இலங்கையின் கல்முனையில் உள்ள  ஓர் அரசு மருத்துவமனை ஆகும். கொழும்பில் செயல்படும் மத்திய அரசின் கட்டுப்பாட்டில்  இம்மருத்துவமனை உள்ளது. 2010 ஆம் ஆண்டில் இங்கு  310 படுக்கைகள் இருந்தன. இந்த மருத்துவமனை சில சமயங்களில் கல்முனை தெற்கு முகாம்  மருத்துவமனை அல்லது கல்முனை தெற்கு மருத்துவமனை என அழைக்கப்படுகிறது.
வரலாறு
கல்முனைக்குடி மத்திய மருத்துவமனை 1940 ஆம் ஆண்டுகளில் நிறுவப்பட்டது. இந்த மருத்துவமனை 1988 ஆம் ஆண்டு  கல்முனைக்கு இடமாற்றம் செய்யப்பட்டு மத்திய மருத்துவமனையாகவும் மகப்பேறு இல்லமாகவும் மாற்றப்பட்டது. 1995 ஆம் ஆண்டில்  புற நோயாளிகள் மருத்துவம்னையாகவும் 1996 ஆம் ஆண்டில் ஒரு  மாவட்ட மருத்துவமனையாகவும், 1999 ஆம் ஆண்டில்  ஒரு இராணுவ  மருத்துவமனையாகவும் தரம்  உயர்ந்தது. கல்முனை தெற்கு ஆதார மருத்துவமனையாக செயல்பட்டுவந்த இம்மருத்துவம்னை 2002 ஆம் ஆண்டு அச்ரஃப் நினைவு மருத்துவமனை எனப் பெயர் மாற்றம் செய்யப்பட்டது. அப்பிரதேசத்தின் முன்னணி அரசியல்வாதியான எம்.எச்.எம்.அச்ரஃப்பின் நினைவாக இப்பெயர் சூட்டப்பட்டது. 2002 ஆம் ஆண்டு கொழும்பில் உள்ள மத்திய அரசாங்கத்தால் மருத்துவமனை கையகப்படுத்தப்பட்டது -  முன்னதாக  திருகோணமலை மாகாண அரசாங்கத்தால் இது கட்டுப்படுத்தப்பட்டது.
புற இணைப்புகள்
பகுப்பு:கல்முனை பகுப்பு:Coordinates on Wikidata பகுப்பு:இலங்கை
செவிலியர்
செவிலியர் என்பவர் நோயாளியின் நோயைக் கண்டறிந்து அதற்குத் தகுந்தபடி தான் பயின்ற செவிலியப் படிப்பின் வாயிலாகவும், மருத்துவரின் பரிந்துரையின்படியும் மற்றும் அறிவியல் முறைப்படியும் நோயாளிகளுக்குச் சிகிச்சை அளிப்பவர்களாவர்.
காட்சியகம்
Nutrix
பெஞ்சமின் பியாரி பால்
பெஞ்சமின் பியாரி பால் (Benjamin Peary Pal) இந்திய வேளாண் ஆராய்ச்சிக் குழுமத்தின் இயக்குநராக இருந்தவர். கோதுமை மரபியல், மற்றும் கலப்பு ஆய்வில் முன்னணியில் இருந்தஆய்வாளர்.
வாழ்க்கைக் குறிப்பு
இவர் 1906-ஆம் ஆண்டு மே-26-ஆல் பஞ்சாப் மாநிலத்தில் உள்ள முகுந்த்பூரில் பிறந்தவர். இவரது தந்தை மருத்துவர் ஆவார்.
பியாரி பாலும் தந்தையுடன் தோட்டத்தைக் கவனிப்பதுடன் நில்லாமல் தாவரங்கள் குறித்த தனது அறிவையும் புத்தகங்கள் மூலம் வளர்த்துக் கொண்டார். பால் ரங்கூன் பல்கலைக்கழகத்தில் அறிவியலில் இளங்கலை, முதுகலைப் பட்டங்கள் பெற்றார். 1929-இல் கோதுமை தொடர்பான ஆராய்ச்சிக்காக கேம்பிரிச்சுப் பல்கலைக்கழத்தில் முனைவர் பட்டமும் பெற்றார்.
1933-ல் புதுதில்லியில்​ உள்ள இந்திய வேளாண் ஆராய்ச்சி நிறுவனத்தில்​ ஆய்வுப் பணி அவருக்குக் கிடைத்தது. கோதுமைப் பயிரைத் தாக்கிய பூஞ்சை நோயைக் கட்டுப்படுத்த, புது வகை கோதுமை பயிரைக் கண்டறிய முனைந்தார். என்பி 700, 800 வகைக் கோதுமைகளை பிடாரி பால் உருவாக்கியதன் மூலம் இவருக்கு பரவலாக பாராட்டுக்கள் கிடைத்தது. 1965-ல் இந்திய வேளாண் ஆராய்ச்சிக் குழுமத்தின் தலைமை இயக்குநராக நியமிக்கப்பட்டார். 40-க்கும் மேற்பட்ட உரோசா ரகங்களையும் உருவாக்கியுள்ளார்.
1987-ல் இந்திய அரசு இவருக்கு பத்மவிபூசன் விருதளித்தது. 1989-ஆம் ஆண்டு செப்டம்பர் 14-இல் காலமானார்.
மேற்கோள்கள்
பகுப்பு:1906 பிறப்புகள் பகுப்பு:1989 இறப்புகள் பகுப்பு:இந்திய உயிரியலாளர்கள் பகுப்பு:பஞ்சாபி மக்கள் பகுப்பு:பத்ம விபூசண் விருது பெற்றவர்கள் பகுப்பு:இந்திய அறிவியலாளர்கள் பகுப்பு:பத்மசிறீ விருது பெற்ற அறிவியலாளர்கள் பகுப்பு:துப்புரவு முடிந்த நாமக்கல் மாவட்ட ஆசிரியர்கள் தொடங்கிய கட்டுரைகள்
ரிசக நாடு
ரிசக நாடு அல்லது ரிசகர்கள் (Rishikas) இமயமலையின் வடக்கில் காஷ்மீருக்கு கிழக்கில், தற்கால திபெத் பிரதேசத்தில் வாழ்ந்த பழங்குடி மக்களின் இராச்சியம் ஆகும். ரிஷக நாடு மற்றும் ரிஷக மக்கள் குறித்தான செய்திகள் மகாபாரத இதிகாசத்தில் குறிக்கப்பட்டுள்ளது.
மேற்கோள்கள்
பகுப்பு:மகாபாரதத்தில் நாடுகள்
செரென் வாட்டர்ஸ்
செரென் ரொபர்ட் வாட்டர்ஸ் (Seren Robert Waters, பிறப்பு: ஏப்ரல் 11, 1990) கென்யா அணியின் தற்போதைய வலதுகைத் துடுப்பாளர். கென்யா நைரோபியில் பிறந்த இவர் கென்யா தேசிய அணி, துர்கம் அணிகளில் அங்கத்துவம் பெறுகின்றார்.
மேற்கோள்
பகுப்பு:கென்யா துடுப்பாட்டக்காரர்கள் பகுப்பு:1990 பிறப்புகள்
குளுடாரிக் அமிலம்
தயாரிப்பு
பியூட்டைரோ லேக்டோன் வளையத்தைப் பொட்டாசியம் சயனைட் கொண்டு திறப்பதன் மூலம் கிடைக்கும் கலந்த பொட்டாசியம்-கார்பாக்சிலேட்-நைட்டிரைலை நீராற் பகுத்து இந்த டைகார்பாக்சிலிக் அமிலம் உருவாக்கப்படுகின்றது. மாற்றாக, நீராற் பகுத்த பின், டைஹைட்ரோபிரானை உயிர்வளியேற்றம் செய்வதன் மூலமும் குளுடாரிக் அமிலம் பெறப்படுகிறது. மற்றொரு முறையில், டைபுரோமோபுரோபேனை சோடியம் அல்லது பொட்டாசியம் சயனைடுடன் வினைபுரிய வைத்துக் கிடைக்கும் டைநைட்டிரைலை நீராற் பகுத்து குளுடாரிக் அமிலத்தை உருவாக்கலாம்.
பயன்கள்
பொதுவான நெகிழியாக்கி மற்றும் பாலி எஸ்டர்களின் முன்னோடியான 1,5-பென்ட்டேன்டையோல், குளுடாரிக் அமிலம் மற்றும் அதன் வழிப் பொருள்களைக் கொண்டுத் தயாரிக்கப்படுகின்றது.
மேற்கோள்கள்
பகுப்பு:உயிர்வேதியியல் பகுப்பு:டைகார்பாக்சிலிக் அமிலங்கள்
ஏனாத்தூர் ஊராட்சி
ஏனாத்தூர் ஊராட்சி (Enadur Gram Panchayat), தமிழ்நாட்டின் காஞ்சிபுரம் மாவட்டத்தில் உள்ள வாலாஜாபாத் வட்டாரத்தில் அமைந்துள்ளது. இந்த ஊராட்சி, காஞ்சிபுரம் சட்டமன்றத் தொகுதிக்கும் காஞ்சிபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4055 ஆகும். இவர்களில் பெண்கள் 1963 பேரும் ஆண்கள் 2092 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
நிசும்பிதம்
நிசும்பிதம் அல்லது நிஸ்தம்பிதம் என்பது சிவபெருமானின் நூற்றியெட்டுத் தாண்டவங்களுள் ஒன்றாகும். இக்கரணம் பரதநாட்டியத்தில் இடம்பெறுகின்ற நூற்றியெட்டு கரணங்களில் அறுபத்து நான்காவது கரணமாகும்.
வலதுகாலை வளைத்து,குதத்தின் சமீபமாக வைத்து உயர்த்தி,கடகமுக ஹஸ்தமாக ஒரு கையை அமைத்து,வலது கையை லலாட திலகமாகச் செய்து நடிப்பது நிஸ்தம்பிதமாகும்.
வெளி இணைப்புகள்
பகுப்பு:நூற்றியெட்டு சிவதாண்டவங்கள்
குடியரசுத் தலைவர் கோப்பை படகுப் போட்டி
குடியரசுத் தலைவர் கோப்பை படகுப் போட்டி ( പ്രസിഡന്റ്'സ് ട്രോഫി വള്ളം കളി ) என்பது ஒவ்வொரு ஆண்டும் நவம்பர் முதல் நாள் கேரளத்தின்,  கொல்லம் நகரில் உள்ள அஷ்டமுடி ஏரியில் நடைபெறும் பிரபலமான படகுப் போட்டியாகும். கேரள பிறவி என்று அழைக்கப்படும் நாளான இது இந்திய மாநிலமாக கேரளத்தின் பிறப்பை (உருவாக்கம்) குறிக்கிறது. கொல்லம் அஷ்டமுடி ஏரியில் இலையுதிர்காலத்தில் ஓணம் என்னும் அறுவடை திருநாள் காலத்தில் நடைபெறும் இந்தப் போட்டி மிகவும் பிரபலமானது. சுண்டன் வல்லம் (பாம்பு-படகுகள்), வேப்பு வள்ளத்தின் இரண்டு வடிவங்கள், மற்றும் இருத்துக்குடி வள்ளத்தின் இரண்டு வடிவங்களில் என ஐந்து பிரிவுகளில் போட்டி நடக்கும். பதினாறு பாம்பு-படகுகள் நான்கு துணைப்பந்தய ஆட்டங்களில் போட்டியிடும். இந்த கோப்பை இந்திய ஜனாதிபதியின் பெயரில் நிறுவப்பட்டது. இந்திய ஜனாதிபதி இந்தப் போட்டடியைக் காண வருவார், மேலும் கோப்பையையும் ரொக்கப் பரிசையும் வென்ற அணிக்கு வழங்குவார். 2019 முதல் ஐபிஎல்- மாதிரியாக கொண்டு கேரளத்தின் படகு பந்தய லீக்கின் ஒரு பகுதியாக இந்தப் போட்டி  மாற்றப்படும். வாகையர் படகு லீக்கின் இறுதி நிகழ்வாக ஜனாதிபதி கோப்பை படகுப் போட்டியை உருவாக்க கேரள அரசு திட்டமிட்டுள்ளது.
நிகழ்வு பற்றி
கொல்லம் என்பது கேரளத்தின் ஒரு சிறு வடிவம் போன்றது ஆகும். அஷ்டமுடி ஏரி -  சுற்றிலும் மயங்கவைக்கும் பசுமையும், அழகும் அமைதியுமான நீர் பரப்புமாக உள்ளது. கடல், ஏரிகள், சமவெளி, நினைவுச்சின்னங்கள், ஆறுகள், நீரோடைகள், உப்பங்கழிகள், காடுகள், பரந்த பசுமையான வயல்கள் போன்ற தனித்துவமான அம்சங்களைக் கொண்டதாக கொல்லம் பகுதி உள்ளது.
போட்டிக்கான இடம் அஷ்டமுடியின் நுழைவாயிலில் உள்ளது. தெவலி அரண்மனைக்கு அருகிலுள்ள நீர்த்தம்பத்தில் இருந்து போட்டி தொடங்கும். போட்டி முடியும் இடமானது படகு முனையத்தின் முன் பகுதியாகும். இந்த இரண்டு புள்ளிகளுக்கும் இடையில் 1250 மீ நீளமுள்ள நீர்நிலையானது போட்டிக்கான பாதையாக திட்டமிடப்பட்டுள்ளது.
வஞ்சிப்பாட்டின் (படகோட்டிகளின் பாடல்) வேகமான தாளத்துக்கு ஏற்றவாறு ஓர்மையுடன் படகோட்டிகள் தங்கள் துடுப்புகளை துழாவுகின்றனர். பிரமாண்டமான கறுப்புப் படகுகள் அஷ்டமுடி ஏரியின் அழகிய பந்தயப் பாதை வழியாக சீறிப் பாய்கின்றன. வெளிநாட்டு சுற்றுலாப் பயணிகள் உட்பட நூற்றுக்கணக்கான பார்வையாளர்கள், ஏரியின் முன்புறம் திரண்டு வந்து பார்ப்பது, படகோட்டிகளின் உற்சாகத்தைத் தூண்டுகிறது.
டிடி நேஷனல் மற்றும் டிடி மலையாளம் தொலைக்காட்சி அலைவரிசைகளில் படகுப் போட்டி நேரடியாக ஒளிபரப்பப்படுகிறது.
வாகையர்
குடியரசுத் தலைவர் கோப்பை படகுப் போட்டியின் முதல் பதிப்பின் வெற்றியாளர்கள் - ஸ்ரீ கணேசன் சுண்டன் ( செயின்ட் பிரான்சிஸ் படகு கிளப், கொல்லம் ). இரண்டாம் இடம் - தேவாஸ் சுண்டன் ( இயேசு படகு கிளப், கொல்லம் ).
இந்தியாவின் குடியரசு தலைவர் திருமதி. பிரதிபா தேவிசிங் பாட்டீல் குடியரசுத் தலைவர் வெற்றியாளர்களுக்கு கோப்பையையும் ரூ. 10 லட்சம் ரொக்கப் பரிசுகளையும் வழங்கினார்.
கோப்பைகள் மற்றும் பரிசுத் தொகை
தங்கமுலாம் பூசப்பட்ட கோப்பை மற்றும் ரூபாய் 10 லட்சம் ரொக்கப் பரிசு.
வெளி இணைப்புகள்
பகுப்பு:கேரளத்தில் நடக்கும் படகுப் போட்டிகள் பகுப்பு:கொல்லம் மாவட்டம்
ஆனந்தி சூர்யப்பிரகாசம்
right|frame|ஆனந்தி சூர்யபிரகாசம் ஆனந்தி சூர்யபிரகாசம் (சாவகச்சேரி, யாழ்ப்பாணம்) இலங்கை வானொலியில், சானா சண்முகநாதன் தயாரிப்பாளராக இருந்த காலத்தில் பல வானொலி நாடகங்களில் நடித்தவர். அறிவிப்பாளராகவும் இருந்தார். பின்னர் இங்கிலாந்து குடியேறியபின் 70 களில் பிபிசி தமிழோசையில் பகுதிநேர அறிவிப்பாளராக பணியாற்ற ஆரம்பித்து ஏறக்குறைய 30 ஆண்டுகளுக்கு மேலாக அங்கு நிரந்தர அறிவிப்பாளராகவும், நேர்முகம் காண்பவராகவும் பணியாற்றி 2005ல் ஓய்வு பெற்றார்.
சீர்காழி கோவிந்தராஜனின் இலண்டன் கச்சேரிக்கு இவர் செய்த அறிமுகம் இவரைப் பலருக்கு தெரியவைத்தது. சர்வதேச தமிழ் செய்தியாளர் ஒன்றியத்தின் 2006ம் ஆண்டுக்கான தலைவராக ஆனந்தி சூரியப்பிரகாசம் தெரிவு செய்யப்பட்டிருந்தார்.
உசாத்துணை
பகுப்பு:ஈழத்து வானொலிக் கலைஞர்கள் பகுப்பு:பிபிசி தமிழோசை வானொலி ஒலிபரப்பாளர்கள் பகுப்பு:வாழும் நபர்கள் பகுப்பு:தமிழ்ப் பெண் ஊடகவியலாளர்கள்
புத்தூர் சீனிவாசபெருமாள் கோயில்
புத்தூர் சீனிவாசபெருமாள் கோயில் தமிழ்நாட்டில் தஞ்சாவூர் மாவட்டம், புத்தூர் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் சீனிவாசபெருமாள், பூமிதேவி, ஸ்ரீ தேவி சன்னதிகளும், விநாயகர் உபசன்னதியும் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
பகுப்பு:தஞ்சாவூர் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
செம்பாகவுண்டன்பாளையம் மாரியம்மன் விநாயகர் கோயில்
மாரியம்மன் விநாயகர் கோயில் தமிழ்நாட்டில் திருப்பூர் மாவட்டம், செம்பாகவுண்டன்பாளையம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் விநாயகர், மாரியம்மன் சன்னதிகள் உள்ளன. இங்குக் கோயில் கோசாலை உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:திருப்பூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
நுரையீரல் மிதவை சோதனை
நுரையீரல் மிதவை சோதனை (Lung float test) என்பது நீர்ம அழுத்தடச் சோதனை அல்லது டோசிமாசியா என்றும் அழைக்கப்படுகிறது.